
Parlamentul  României

Camera  Deputaţilor

Comisia pentru Industrii şi Servicii

                                                      Bucureşti 10 decembrie 2014
                                                          Nr. 4c-3/365/2014
AVIZ
asupra propunerii legislative privind modificarea Legii nr. 176 din 18 octombrie 2000 privind dispozitivele medicale

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu propunerea legislativă privind modificarea Legii nr. 176 din 18 octombrie 2000 privind dispozitivele medicale, transmisă cu adresa P.l.x. 522/2014, înregistrată sub nr. 4c-3/365/2014, care urmează să fie transmis Comisiei pentru sănătate şi familie care este sesizată în fond.

Senatul, în şedinţa din data de 25 noiembrie 2014, a respins propunerea legislativă.

Consiliul Legislativ, cu adresa nr. 364/07.04.2014, a avizat negativ propunerea legislativă.

Guvernul, prin adresa 971/23.05.2014, nu susţine adoptarea acestei iniţiative legislative.

Ministerul Sănătăţii, prin adresa nr. MB 724/08.12.2014, nu susţine adoptarea acestei iniţiative legislative.

Propunerea legislativă are ca obiect de reglementare modificarea Legii nr. 176/2000 privind dispozitivele medicale, republicată, cu modificările şi completările ulterioare, în sensul ca Oficiul Tehnic de Dispozitive Medicale să acorde vize firmelor care comercializează aparatură medicală, precum şi aparaturii medicale pe care firmele acreditate urmează să o comercializeze, avizele acordate urmând a certifica performaţa, siguranţa şi funcţionarea corespunzătoare a aparaturii medicale în unităţile sanitare.

Semnalăm că, potrivit dispoziţiilor art. X din Ordonanţa de urgenţă a Guvernului nr. 2/2014 pentru modificarea şi completarea Legii nr. 95/2006 privind reforma în domeniul sănătăţii, precum şi pentru modificarea şi completarea unor acte normative, Legea nr. 176/2000 privind dispozitivele medicale, republicată, cu modificările şi completările ulterioare, va fi abrogată expres la data intrării în vigoare a titlului XIX „Dispozitive medicale” din Legea nr. 95/2006, cu modificările şi completările ulterioare, respectiv în termen de 90 de zile de la data intrării în vigoare a Ordonanţei de urgenţă a Guvernului nr. 2/2014.

Examinarea propunerii legislative a avut loc în sedinţa comisiei din data de 09.12.2014.

În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative.

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

PREŞEDINTE

IULIAN IANCU

